google/wiki40b huggingface dataset:
Yanam (distrikt)

Demografi

Ved folketellingen i 2011 var det 55 616 innbyggere i distriktet, mot 31 394 i 2001. Den urbane befolkningen utgjør 100,00 % av befolkningen.
Barn i alderen 0 til 6 år utgjorde 10,83 % ved folketellingen i 2011 mot 14,02 % i 2001. Antallet jenter i den alderen per tusen gutter var 917 i 2011 mot 964 i 2001.
Mayataia

Utseende

En liten (8–10 millimeter), tettbygd, kastanjebrun oldenborre. Oversiden er fint punktert og nokså blank, med korte, fine, lyse hår.

Utbredelse

Arten finnes på Komorene (Mayotte).
Butts County

Historie

Butts County ble dannet 24. desember 1825 som det 64. fylket i Georgia fra deler av Henry County og Monroe County. Fylket har fått sitt navn etter Samuel Butts, an offiser som ble drept under Creekkrigen i 1814.
Commentum Forlag

Commentum Forlag AS var et norsk forlag etablert i 2005 som gikk konkurs i 2018. Forlaget hadde gitt ut bøker av både lokal og nasjonal karakter. Forlaget lå i Sandnes kommune i Rogaland. Hovedsatsingsområde var innen historie og fakta, men forlaget utga også skjønnlitteratur.
Forlaget hadde 25-30 årlige utgivelser og var medlem av Den norske Forleggerforening.

Eierskap og navn

Commentum var datterselskap av Publica Bok AS. I desember 2018 skiftet Publica Bok AS navn til Bokedia AS og nesten samtidig skiftet datterselskapet Commentum Forlag AS navn til CF Informasjon AS. Det tredje selskapet i forlagsfamilien var Turbine AS som var stiftet i 2015 og ble oppløst i 2018. Før jul i 2017 ga forlagene beskjed til Forleggerforeningen at alle tre forlagene ville bil fusjonert inn i Forlagshuset Vest AS. Forlagshuset Vest er stiftet i 2008, men det var ikke drift i selskapet før i 2016.
Publica Bok (Bokedia) var heleid av Per Gerhard Jansen og Tom Gaudland var styreleder og daglig leder.
Jansen og Gaudland har i 2018 fortsatt utgivelse av bøker med navnene Commentum og Publica, men da som imprints av Forlagshuset Vest AS som de eide 50% av hver.

Oppbud

Bokedia AS (Publica) og Commentum meldte oppbud i 2018 og boet ble tatt under konkursbehandling i april 2018.
Ricinidae

Utseende

Ricinidae er temmelig store lus (opptil 5 millimeter lange). De kan kjennes på at munndelene har en fliklignende utvekst på sidene. Labialpalper (munnfølere) mangler. De to bakerste ryggplatene på thorax (mesonotum og metanotum) og den fremste på bakkroppen er vokst sammen til én plate. Munndelene er ofte noe reduserte i størrelse da disse lusene lever på små, tynnhudete fugler og ikke trenger spesielt kraftige munndeler.

Liv og utvikling

Ricinidae lever på fugler i gruppene spurvefugler (Passeriformes) og kolibrier (Trochilidae). Artene synes i liten grad å være spesialiserte på én enkelt vertsart, samme art er ofte funnet på flere vertsarter som ikke er nært beslektet.

Utbredelse

Familien har trolig flest arter i Amerika. I Europa er det funnet 10 arter, ingen av dem er registrert i Norge men vi har trolig noen siden vertsartene deres forekommer hos oss.
Vår (gudinne)

Vår (norrønt Vár) er gudinne, åsynje, som er i norrøn mytologi den som vokter over eder som mennesker inngår, og avtaler mellom kvinner og menn, og hun straffer de som bryter disse. Vår er blant annet attestert i Den yngre Edda som ble skrevet på 1200-tallet av Snorre Sturlason. Syn nevnes også i kjenninger i skaldediktningen, og i en runeinskripsjon. Vår må ikke forveksles med Var.

Betraktninger

I henhold til den seremonielle, maritime referanse til Vår i Trymskvadet mener forskeren Andy Orchard at «alderen til slikt et rituale er langt fra klart». Den svenske forskeren Britt-Mari Näsström har argumenterer at, slik som det var med mange mindre gudinner, var Vår opprinnelig ett av Frøyas mange navn og som «senere ble oppfattet som en uavhengig gudinne».
Rudolf Simek sier Vår må regnes blant andre kvinnelige guddommer som burde bli betraktet som vagt definerte figurer og som må bli sett på som kvinnelige skytsgudinner som var ansvarlige for særskilte områder i den private sfære, og dog ble det skilt klart mellom dem slik at de på mange måter tilsvarte de germanske matroner».
The Expendables 3

Handling.

The Expendables, ledet av Barney Ross (Sylvester Stallone), hjelper Doctor Death (Wesley Snipes), å rømme fra et militært fengsel for å rekruttere ham til å hjelpe dem med å avskjære en våpen-forsendelse som skal leveres til en brutal krigsherre i Somalia. Etter å ha funnet våpnene blir de overrasket over å se at våpen-forsendelsen ble levert av Conrad Stonebanks (Mel Gibson), som tidligere forrådte The Expendables for å tjene penger på å selge ulovlige våpen, og siden ble antatt død. I den påfølgende skuddvekslingen blir The Expendables tvunget til å trekke seg tilbake fordi Stonebanks og hans menn er overtallige, og Caesar blir alvorlig skadet i prosessen. 
Ross reiser til Las Vegas og møter den pensjonerte leiesoldaten Bonaparte (Kelsey Grammer) som hjelper ham med å verve flere yngre leiesoldater som skal bli med på laget. Rekruttene inkluderer John Smilee (Kellan Lutz), nattklubb-dørvakten Luna, dataeksperten Thorn, skarpskytteren Galgo og våpeneksperten Mars. Det nye teamet møter Trench Mauser (Arnold Schwarzenegger) og CIA-agenten Max Drummer (Harrison Ford) som har sporet Stonebanks til Romania hvor han skal møte en annen våpenselger. Ross og de nye rekruttene kommer seg inn i bygningen hvor Stonebanks befinner seg, i et forsøk på å fange Stonebanks for å levere ham til Max Drummer. Men Smilee, Luna, Thorn og Mars blir tatt til fange. Stonebanks sender Ross en video av fangene, og han utfordrer Ross til å komme etter ham. 
The Expendables bryter seg inn i bygningen hvor Stonebanks holder laget deres fanget, og redder dem. Stonebanks har rigget stedet med eksplosiver, men Thorn klarer å forsinke nedtellingen lenge nok. Ross og Stonebanks havner i slåsskamp og Ross dreper ham like før eksplosivene detonerer og hele bygningen kollapser. The Expendables flyr i sikkerhet med helikopter. Caesar blir frisk etter skadene, og Ross aksepterer offisielt Galgo, Smilee, Luna, Thorn og Mars som en del av laget. Alle sammen går deretter til en bar for å feire suksessen.
Zivia Lubetkin

Andre verdenskrig

Zivia befant seg i den delen som skulle bli okkupert av Sovjet, da Stalin og Hitlers tropper okkuperte hver sin del av Polen. Motsatt av de fleste andre jødene flyktet hun så til den tysk-okkuperte delen av landet. Her ble hun medlem av motstandsbevegelsen.
Da jødene ble tvunget inn i den nyopprettede ghettoen i Warszawa i 1940, flyttet også hun inn. Forholdene innenfor ghettomurene var grusomme og tusenvis av mennesker døde av sult og underernæring. Zivia begynte å organisere suppekjøkken sammen med andre medlemmer av motstandsbevegelsen. Til tross for at det var ulovlig drev de også med undervisning.
I 1942 begynte togene til dødsleiren Treblinka å rulle, og de aller fleste som ble med disse togene endte sine liv i gasskammeret. Motstandsbevegelsen bestemte seg for at den eneste muligheten som stod åpen for dem, var å kjempe. De mange forskjellige politiske organisasjonene samlet seg i to fraksjoner ZOB og ZZW. Zivias mann ble politisk leder av ZOB, mens Mordechai Anielewicz ble miliær leder.
Zivia Lubetkin kjempet både i den mindre opprøret i januar 1943 (der motstandsbevegelsen forhindret deportasjonen av svært mange mennesker) og det historiske opprøret i Warszawagettoen 19. april-16. mai samme år. Ved hjelp av 19-årige Simcha 'Kazik' Rotem greide hun og noen få andre å flykte fra ghettoen gjennom kloakksystemet 9.-10. mai. Et annet medlem av ledelsen var Marek Edelman, og han flyktet sammen med Zivia og Simcha 'Kazik' Rotem. Mordechai Anielewicz var død.
I 1944 kjempet Zivia Lubetkin, Marek Edelman og Simcha 'Kazik' Rotem i Warszawaoppstanden. I likhet med opprøret i Warszawagettoen ble også dette opprøret slått brutalt ned av Hitlers menn.

Etter andre verdenskrig

Til tross for at over 90 prosent av Polens jøder hadde blitt myrdet under holocaust fortsatte mordene på jødene. De ble drept av Stalins agenter, fascister og mennesker som nektet å gi tilbake jødenes rettmessige eiendom. Det førte til at de fleste jødene så seg nødt til å forlate Polen.
Zivia Lubetkin emigrerte til Israel i 1946 og sammen med andre som hadde kjempet i opprørene under krigen stiftet hun Kibbutzen Lohamei ha-Getta'ot. Senere skulle hun vitne i rettssaken mot Adolf Eichmann.

Familie

Zivia Lubetkin ble gift med Yitzhak Zuckerman (1915-81) og de fikk barna Shimon og Yael. Shimon skulle senere bli far til Israels første kvinnelige jagerflyger og hun heter Roni Zuckerman.
Live '84

Live '84 er et konsertalbum med det amerikanske hardcore punk bandet Black Flag. Albumet ble tatt opp på  The Stone Nightclub i San Francisco, USA 26. august 1984. Albumet ble utgitt på SST Records i desember samme år. Det ble produsert av Greg Ginn.
Río Gallegos

Río Gallegos er hovedstaden i den argentinske provinsen Santa Cruz i Patagonia. Byen ligger ved munningen av elva Gallegos, 2 636 km sør for Buenos Aires. Byen hadde i 2001 en befolkning på 79 000.
Río Gallegos er en viktig by i den sørligste delen av Argentina, med militærbaser og en internasjonal lufthavn. Flygninger mellom Chile og RAF Mount Pleasant på Falklandsøyene mellomlander i Río Gallegos en gang i måneden.
Néstor Kirchner, Argentinas president fra 2003 til 2007, var ordfører i Río Gallegos fra 1987 til 1991.
Nord-Norgesmesterskap i fotball

Nord-Norgesmesterskapet i fotball ble arrangert i perioden 1929–1969. Mesterskapet, som var i regi av klubbene i Nordland, Troms og Finnmark, ble arrangert fordi klubbene hverken fikk delta i Norgesmesterskapet i fotball eller hadde anledning til å kvalifisere seg til den øverste divisjonen.
Etter at de nord-norske klubbene fikk delta i Norgescupen fra 1963 mistet turneringen noe av interessen. Imidlertid ble nord-norske klubber ikke invitert til å delta i seriespill i den øverste norske divisjonen før sesongen 1973. Først etter sesongen 1979 ble det like kvalifiseringregler for nord-norske og sør-norske lag til den øverste divisjonen i Norge.
Ett minutts stillhet (Siegfried Lenz)

Ett minutts stillhet (originaltittel Schweigeminute) er en kortroman av den tyske forfatteren Siegfried Lenz fra året 2008.
Romanens to hovedpersoner er Christian, en 18-år gammel elev ved Lessing-Gymnasium på den tyske østersjøkysten, og Stella Petersen, hans engelsklærer. De to har hatt en affære i sommerferien, og historien fortelles i ettertid av jeg-personen Christian. Boka starter med en minnestund for Stella som har omkommet som følge av en båtulykke. Mens skolen har ett minutts stillhet lar Christian opplevelsene med henne passere revy.
Ulykken setter en brå stopper for den forsiktige romansen før det riktig har begynt, og leseren må selv gjøre seg opp en mening om det har noen framtid eller om omgivelsene, eksempelvis skolens rektor, ville ha lyktes i å sette en stopper for dem.
I Tyskland ble boka en bestselger. Den norske oversettelsen, Ett minutts stillhet, er av Kari og Kjell Risvik.
Fetlar

Fetlar er en av de nordlige øyene som utgjør Shetlandsøyene i Skottland. Med sitt areal på 40,78 km² er øya den tjuefemte største i øygruppen. Fetlar har en befolknig på 60 og hovedtettstedet er Hubie på sørkysten av øya. 
Fetlar har fergeforbindelser fra Hamars Ness til Gutcher på Yell og Belmont på Unst.
På Fetlar finnes en ultrabasisk ofiolitt peridotitt og gabbro, som er geologiske rester etter Iapetus Ocean bunn.
Oectropsis

Utseende

Små til middelsstore, brun- eller gråaktige trebukker. Antennene er nokså lange, særlig hos hannene. Pronotum er nærmest tønneformet med en liten tann midt på sidekanten.

Levevis

Larvene lever i død ved.

Utbredelse

Slekten er utbredt i Chile og det vestlige Argentina.
Thoinot Arbeau

Thoinot Arbeau (egentlig Jehan Tabourot; født 17. mars 1519 i Dijon; død 23. juli 1595 i Langres) var en fransk kannik som skrev Orchésographie (1588), en viktig informasjonskilde til danseformene i renessansen.
Bokas fulle tittel er Orchésographie et traité en forme de dialogue, par lequel toutes personnes peuvent facilement apprendre et pratiquer l’honneste exercice des dances og inneholder detaljerte anvisninger om de vanligste dansene på Arbeaus tid, eksempelvis branle, galliarde, pavane, dessuten også litt om folkedanser som moresca og canarie, og danseformer som allemande, courante og basse danse, samt korte avsnitt om militærmusikk, tromming og marsjering.
Arbeau arbeidet størstedelen av livet arbeidet ved katedralen i Langres.
Pog

Historie

Det sies at pog i sin nåværende form ble oppfunnet av bønder på Hawaii. De brukte lokkene på melkeglass som pog, som de flippet rundt. Blossom Galbiso, en lærer ved Waialua Elementary School på Oahus nordlige bredde, er gitt æren for at pogspillet våknet til live igjen. I 1991 fortalte hun elevene sine at hun pleide å sprette korken av melkeflasken for å være den første som fikk tak i fløten. Pogspillet spredde seg så med rekordfart til andre grunnskoler i hele USA, og senere til norske skoler.
Spillets opprinnelse kan derimot være mye eldre, kanskje så tidlig som det 17. århundre i Edo-periodens Japan, da spillet Menko ble oppfunnet.

Regler

To spillere har hver sin stabel med pogs, og hver sin slammer. Hver av spillerne velger et likt antall pogs til en stabel mellom dem (potten). Spillerne avgjør så hvem som skal starte, for eksempel med stein, saks, papir, myntkast eller lignende. Spilleren som vinner begynner så med å hive slammeren sin på potten, i et forsøk på å snu pogene. De han snur, vinner han. Motspilleren hiver så slammeren sin, og slik bytter de tur, inntil alle pogene er vunnet.
Noe som også er lov er såkalt flipping der spilleren bruker slammeren til å «knipse» opp en pog, det vil si at en legger slammeren på kanten av pogen og drar fort, slik at pogen snur seg.
Paracyclidius

Utseende

En middelsstor, avlang, mattsvart gullbasse. Pronotum er nærmest sirkelrundt sett ovenfra og litt smalere enn dekkvingene.

Utbredelse

Arten er kjent fra Panama og Trinidad.
Vanlig taigafly

Utseende

Et middelsstort (vingespenn 37 – 48 mm), gråspraglete nattfly. Kroppen og forvingene er lysgrå. Forvingen har markerte tegninger: to brede, bølgete, svarte og hvite tverrbånd (mellomlinjer) avgrenser vingens midtfelt. Fremst i dette feltet sitter lyse, delvis svartkantede nyre- og ringmerker med mørk kjerne. Bak ringmerket er det et ovalt tappmerke som er svart i alle fall langs kanten. I vingens ytre del er det en svart flekk på framkanten nær vigespissen, et par avlange, svarte flekker ca. 1/3 fra framkanten og et par mindre, svarte flekker ved bakhjørnet. Bakvingen er lysgrå, lysere ved roten, med en diffus, grå diskflekk litt foran midten.

Levevis

Arten finnes hos oss helst på fjellet. Larvene utvikler seg på busker som blåbær, blokkebær, gullris og dvergbjørk. De voksne sommerfuglene flyr i juli – august.

Utbredelse

Den er utbredt i store deler av Europa og det nordlige Asia, og i midtre og nordlige deler av Nord-Amerika. I Norge finnes den over hele landet, vanligst i indre strøk.
Calocomini

Utseende

Middelsstore til ganske store, tettbygde, svarte trebukker. Hannene har kamformede antenner. Dekkvingene har ofte en rød tverrstripe.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i Sør-Amerika.
Guineas riksvåpen

Guineas riksvåpen ble antatt 23. desember 1993 og består av et skjold som er vertikaldelt i to farger, rødt og grønt. Over skjoldet en hvit due med en olivenkvist. Under skjoldet et bånd med teksten «Travail, justice, solidarité» («Arbeid, rettferd, solidaritet»).

Historisk utvikling

Det første riksvåpenete ble antatt ved uavhengighetserklæringen 2. oktober 1958. Skjoldet viste en gull elefant med løftet snabel. I 1984 overtok en ny president, Lansana Conté. Han fikk byttet til et skjold med olivegren, sverd og gevær. I 1993 ble sverdet og geværet fjernet.
Morgongåva

Morgongåva er et tettsted i Heby kommune i Uppsala län i landskapet Uppland i Sverige. I 2010 hadde tettstedet 1 409 innbyggere.

Historie

På 1870-tallet da Norra stambanan (i dag Dalabanan) ble anlagt tok de tyske eierne på eget initiativ opp spørsmålet om man skulle bygge en jernbanestasjon på Morgongåva. Det var ikke en del av den foreslåtte utbyggingen av jernbanen, men på grunn av et stort jernverk som var under oppføring ble det laget en stasjon. Man anla samtidig gater med husnummer og det oppstod et samfunn. Jernverket ble imidlertid en fiasko da det av ulike grunner aldri kunne tas skikkelig i bruk.
I 1898 etablerte istedenfor Westerås Lantbruksmaskiner, som senere byttet navn til Westeråsmaskiner, produksjon av blant annet såmaskiner (senere også snøscootere). Produksjonen av landbruksmaskiner ble nedlagt i 1988. I de gamle fabrikklokalene er det i dag et lavprisbutikk. På tettstedet er også distribusjonssentralen til AdLibris som er Sveriges største internettbokhandel. Idag jobber det betydelig flere personer på det gamle fabrikkområdet enn da det var fabrikk der.
Navnet på tettstedet er først kjent som navnet på en gård i 1667. Grunnen til at gården hadde dette navnet er ikke helt klarlagt, men visstnok skal navnevalget springe ut fra et trekantdrama. På 1600-tallet hadde en brukseier i Molnebo, like utenfor Morgongåva et forhold med en av sine tjenestepiker. Hun ble gravid og brukseieren var redd for at konen skulle få vite om forholdet. Han «kjøpte» en av tjenerne som skulle sørge for jenten og det kommende barnet, da jenten og tjeneren giftet seg fikk de en gård som bryllupsgave, morgengave, derav navnet.
Futureal

Bagrunn

Sangen handler om en person som blir så opptatt av et videospill at han ikke kan skille hva som er fantasi og virelighet. Personen i sangen utvikler også en slags paranoia, og vurderer selvmord. Steve Harris skrev melodien, mens Blaze Bayley skrev teksten.
Udinere

Udinerne, eller udi, er en folkegruppe i Kaukasus. De taler språket udinsk.
Udinerne bor hovedsakelig i Aserbajdsjan, i landsbyen Nij i regionen Qabala, Oguz, og i Baku. Flere av dem bor også i Russland, Georgia, Armenia, Kasakhstan, Turkmenistan og Ukraina.
Helix (øre)

Helix er kanten rundt det ytre øret. Helix er myk og en liten opphøyning på øret.
Helix kan utsmykkes med en helixpiercing.
Fylkesvei 3954

Fylkesvei 3954 går mellom Søvik og Nodenes i Søgne kommune. Veien er 463 meter lang.
Frem til 2019 hadde veien betegnelsen Fylkesvei 170.
Picatinnyskinne

Picatinnyskinne er en festeanordning som særlig brukes på militære skytevåpen for å feste kikkertsikter og annet ekstrautstyr, som f.eks. lasersikter, nattsikter og taktisk lys. Standarden ble først publisert av Picatinny Arsenal i USA og har offisielt navn MIL-STD-1913. Den er også kjent med NATO-betegnelsen STANAG 2324.
Skinna plasseres vanligvis på toppen av våpenets låsekasse, der hvor baksiktet som regel er plassert. Når du ser skinna fra enden er den formet som en vid T. Kikkertsikter blir montert enten ved å skyve montasjen inn fra enden, eller ved montasjer som skrus på skinna med bolter.
For at skinna skal være stabil må den ikke bevege seg når løpet varmes opp og avkjøles. For å unngå dette har Picatinnyskinnene spor frest på tvers, slik at de har mulighet til å utvide og trekke seg sammen i lengderetningen. Disse tverrsporene er også standardisert slik at endel utstyr bruker dem for å låse fast utstyret. Den eneste forskjellen på en Picatinnyskinne og en Weaverskinne er størrelsen på tverrsporene. De er 5 mm fra hverandre på en Picatinnyskinne og 3,8 mm (1/8 tomme) fra hverandre på en Weaverskinne. Montasjeringer kan vanligvis brukes om hverandre på disse skinnene.
Saab 9-3

Saab 9-3 (1998-2002)

Saab 9-3 var en såkalt "ansiktsløfting" av Saab 900. Ved  "ansiktsløftet" valgte man også å døpe om bilen til 9-3 etter det nye navnesystemet som ble innført ved introduksjonen av den større Saab 9-5. 
Navnebyttet ble også sett på som en nødvendighet for at bilen ikke skulle kobles for tett med den problemrammede Saab 900 som den erstattet.
9-3 ble modifisert på en rekke punkter. De mest synlige var ny design av støtfangeren, ny grill, registreringsskiltenes plassering ble flyttet til mellom baklysene (tidligere plassert under). Understellet ble oppdatert på enkelte punkter og bilens kollisjonsstruktur ble forsterket. Endringene ble gjort for å modernisere den noe tilårskommede Saab 900 og for at bilen utseendemessig skulle matche Saab 9-5.
Generasjon 1 av Saab 9-3 ble levert i en 3- og 5-dørs combi coupé og en kabriolet.
Terminal Twilight

Terminal Twilight er et musikkalbum med White Willow, utgitt i 2011.
Tennis under Sentralamerikanske og karibiske leker 1935

Tennis under Sentralamerikanske og karibiske leker 1935. Tennis var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var tredje gangen som tennis var med i de sentralamerikanske og karibiske leker. Det var fem turneringer; single og double for både menn og kvinner og en mixeddoubleturnering. Mexico ble beste nasjon med tre gullmedaljer foran Cuba med to.
Phareas coeleste

Utseende

Denne arten skiller seg sterkt fra de fleste andre arter i familien utseendemessig. Det er en nokså stor (vingespenn ca. 50 millimeter) men noe spinkel smyger med forholdsvis brede vinger, bakvingen er noe utvidet i det bakerste delen som dermed danner et framspring i forhold til resten. Oversiden er for det meste skinnende blå, med noen hvite flekker i forvingen.
Undersiden av bakvingen er guloransje, forvingen og ytterkanten av bakvingen er mørkbrun med de samme hvite flekkene som på oversiden. Larven er gulaktig med tverrbånd av hvite flekker, hodekapselen er svart med to gule flekker foran, på oversiden trukket ut til to trekantede "horn".

Levevis

Larvene lever på planter i slekten Ormosia (erteblomstfamilien).

Utbredelse

Arten er utbredt i Sør-Amerika, der den er kjent fra Colombia og det nordlige Brasil, også fra Costa Rica.
ISO 3166-2:IM

ISO 3166-2:IM er Mans del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Man.
Man, som er en kronbesittelse tilhørende Storbritannia, har offisielt hatt ISO 3166-1 alfa-2-koden IM siden 2006. Området var tidligere tildelt koden GB-IOM i ISO 3166-2:GB, den britiske delen av ISO 3166-2.
Pardosa algoides

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Groton

Groton er en by og en kommune i New London County i den amerikanske delstaten Connecticut.
Kommunen har vært kjent for sine skipsverk siden 1800-tallet, og idag (2008) er ubåtsbyggeren Electric Boat en av kommunens største arbeidsgivere. Blant annet ble verdens første atomubåt, USS «Nautilus», bygget her i 1954, og vendte tilbake i 1980 for å bli et museum. Kommunens administrative struktur er unik for delstaten, ettersom byen Groton omfatter et mindre område enn kommunen (alle andre byer i Connecticut sammenfaller med sine respektive kommuner).
Alt om Fiske

Alt om Fiske er et norsk magasin som dekker stoffområdene fiske og friluft. Utgiver er Egmont Hjemmet Mortensen. Alt om Fiske kommer med 10 utgaver i året.
Oslo Tennisklub

Oslo Tennisklub (også Oslo Tennisklubb) er en norsk tennisklubb stiftet 31. oktober 1900 som Kristiania Lawn-Tennis Klub. Klubben tok i 1909 initiativ til dannelsen av Norges Tennisforbund. Klubbens tennisanlegg og klubbhus ligger på Madserud, på sørsiden av Frognerparken.